Na temelju članka 5. Odluke o davanju na korištenje javnih površina na području Grada Makarske («Glasnik Grada Makarske» broj: 15/16, 3/17 i 14/22), članka 27. stavak 2. Odluke o postavljanju oznaka, uređaja i urbane opreme na području kulturno povijesne cjeline grada Makarske („Glasnik Grada Makarske“ broj: 08/22 i 17/22, 10/2023) te Zaključka o raspisivanju Javnog natječaja za davanje na korištenje javnih površina za postavljanje samostojećih bankomata Klasa: 350-01/23-01/2, Ur.broj: 2181-6-05-05-23-1 od 27.07.2023. godine Gradonačelnik Grada Makarske dana 27.07. 2023. godine, objavljuje

**J A V N I    N A T J E Č A J**

**za davanje na korištenje javnih površina za postavljanje samostojećih bankomata na području grada Makarske**

I.

Grad Makarska raspisuje javni natječaj zadavanje na korištenje javnih površina za postavljanje samostojećih bankomata na području grada Makarske.

II.

Javne površine za postavljanje samostojećih bankomata daju se na lokacijama kako slijedi:

1. Javna površina na prostoru Gradske tržnice – kulturno povijesna cjelina

grada Makarske, k.č. 5515 k.o. Makarska – Makar, za mikrolokacije broj: 2.,3.,4. i 5.

1. Javna površina na prostoru zatvorenog parkirališta Živkin dvor – kulturno

povijesna cjelina grada Makarske, k.č. 3066/2 k.o. Makarska – Makar, za mikrolokacije broj: 1. i 2.

1. Javna površina kod hotela Osejava – izvan kulturno povijesne

cjeline grada Makarske, k.č. 7105/1 k.o. Makarska – Makar, za mikrolokacije broj: 1.,2. i 3.

Plan rasporeda sa numeriranim mikrolokacijama bankomata unutar lokacija određen je grafičkim prikazom koji čini sastavni dio ovog Javnog natječaja.

III.

Bankomati moraju biti opremljeni na način propisan Zakonom o zaštiti novčarskih institucija.

Bankomati moraju biti standardnih dimenzija samostojećih bankomata, predviđeni za vanjske uvjete, odnosno maksimalnih dimenzija i to; (visina x širina x dubina) 1600 mm x 500 mm x 900 mm.

IV.

Javne površine daju se na rok od 1 godine. Ponuditelj je u obvezi početi sa obavljanjem djelatnosti najkasnije 10 dana od izvršnosti rješenja o davanju na korištenje javnih površina za postavljanje bankomata.

V.

Početna godišnja naknada-porez na korištenje javnih površina utvrđuje se u iznosu od 2.256,00 eura po bankomatu.

VI.

Jamčevina za sudjelovanje u Javnom natječaju utvrđuje se u iznosu od 2.256,00 eura, a uplaćuje se na poslovni račun Proračun Grada Makarske, otvorenog kod Hrvatske poštanske banke broj **HR4123900011824900000, poziv na broj: 68 7706 – OIB, s obveznom naznakom «jamčevina za bankomat».**

VII.

Pravo sudjelovanja na Javnom natječaju imaju osobe registrirane za obavljanje novčarske djelatnosti.

VIII.

Natječaj se provodi prikupljanjem pisanih ponuda **po obrascu Grada Makarske** koje obvezno moraju sadržavati:

1. puni naziv ponuditelja te dokaz o registraciji koji ne smije biti stariji od 60 dana od dana raspisivanja Javnog natječaja;
2. ponuđeni godišnji iznos naknade-poreza za korištenje javnih površina, ne manji od propisane početne godišnje naknade-poreza;
3. dokaz o uplaćenoj jamčevini;
4. izjava da je bankomat opremljen na način propisan Zakonom o zaštiti novčarskih institucija;
5. izjava o prihvaćanju uvjeta natječaja;
6. potvrda Grada Makarske, Upravnog odjela za financije, proračun i naplatu potraživanja da ponuditelj nema nepodmirenih dospjelih dugovanja prema Gradu Makarska, a koja nije starija od 30 dana od dana raspisivanja javnog natječaja;
7. potvrda nadležne Porezne uprave o nepostojanju dospjelog duga po osnovi javnih davanja o kojima službenu evidenciju vodi Porezna uprava, ne stariji od 30 dana od dana objave javnog natječaja;
8. izjava da je bankomat predviđen za vanjske uvjete, maksimalnih dimenzija sukladno članku III. stavku 2. ovog javnog natječaja

Ako se ponuditelj natječe za više mikrolokacija unutar jedne ili više lokacija potrebno je dati odvojenu ponudu u posebnoj omotnici sa svim prilozima koje ponuda mora sadržavati i odgovarajućim jamčevinama.

Obrazac ponude može se preuzeti na mrežnim stranicama Grada Makarske [www.makarska.hr](http://www.makarska.hr).

IX.

Tražena dokumentacija prilaže se u izvorniku ili ovjerenom presliku, uvezana u jedinstvenu cjelinu te ručno numerirana. Ponuda, kao i svi prilozi i dokazi traženi točkom VIII. ovog natječaja, moraju biti na hrvatskom jeziku i latiničnom pismu. Dokumentacija koja nije na hrvatskom jeziku i latiničnom pismu smatra se da nije ni priložena i takva se ponuda smatra nepotpunom.

X.

Ponude se dostavljaju na adresu:

GRAD MAKARSKA

21 300  M a k a r s k a

Obala kralja Tomislava 1

u zatvorenoj omotnici, s naznakom: «Povjerenstvo za provođenje natječaja za postavljanje samostojećih bankomata - NE OTVARAJ », preporučeno poštom ili u pisarnicu Grada Makarske.

Na omotnici se mora naznačiti naziv i sjedište, odnosno ime i prezime te adresa ponuditelja.

XI.

Ponude moraju biti zaprimljene u pisarnici Grada Makarske najkasnije do 04.08. 2023. godine do 12,00 sati, bez obzira na način dostave. Ponude zaprimljene u pisarnici Grada Makarske nakon navedenog roka, bez obzira na koji su način i u koje vrijeme poslane, smatraju se nepravodobne.

XII.

Otvaranju ponuda mogu pristupiti ponuditelji osobno, zakonski zastupnici ponuditelja ili opunomoćeni predstavnici ponuditelja uz predočenje ovjerene punomoći s tim da će se naknadno objaviti mjesto i vrijeme otvaranja ponuda.

XIII

Nepravovremeno dostavljene i nepotpune ponude neće se uzeti u razmatranje.

XIV.

Povjerenstvo zapisnički utvrđuje broj zaprimljenih ponuda te nakon toga, u odvojenom postupku, na temelju zapisnika o pregledu i ocjeni ponuda između pravovremenih i potpunih ponuda koje udovoljavaju uvjetima natječaja utvrđuje najpovoljniju ponudu, primjenom kriterija najviše ponuđene godišnje naknade-poreza na korištenje javnih površina.

Ako je podneseno više ponuda koje udovoljavaju uvjetima natječaja, koje su istovjetne glede ponuđenog iznosa naknade-poreza za istu numeriranu mikrolokaciju, Povjerenstvo će pozvati takve ponuditelje da, u ostavljenom roku, podnesu novu ponudu o visini poreza koji nude.

Ukoliko se za istu numeriranu mikrolokaciju javi više ponuditelja, koji ispunjavaju uvjete natječaja, odabrat će se ponuditelj primjenom kriterija najviše ponuđene godišnje naknade-poreza za korištenje javne površine te će ponuditelj druge po redu najviše ponude za istu numeriranu mikrolokaciju, a koji nije odabran, imati pravo prvenstva na drugoj numeriranoj mikrolokaciji iste lokacije, za koju nije pristigla niti jedna ponuda, uz uvjet da u roku od tri dana od dana otvaranja ponuda Povjerenstvu za provedbu ovog natječaja dostavi svoju pisanu izjavu za pristanak upražnjene mikrolokacije iste lokacije za postavljanje samostojećeg bankomata.

U protivnom javni poziv se može ponoviti s naznakom da je to ponovljeni javni poziv.

XV.

Ponuditeljima koji nisu uspjeli u postupku javnog natječaja jamčevina se vraća u roku od 15 dana od dana okončanja postupka natječaja u nominalnom iznosu i bez kamata.

XVI.

Ponuditelju čija je ponuda prihvaćena, plaćena jamčevina će se uračunati u porez na korištenje javne površine.

XVII.

Ponuditelj koji nakon donošenja odluke Povjerenstva o prihvatu njegove ponude, odustane od korištenja javne površine gubi pravo na povrat jamčevine, te će Grad Makarska raspisati ponovljeni natječaj.

XVIII.

Na temelju odluke Povjerenstva o izboru najpovoljnije ponude Upravni odjel za razvoj Grada donijet će u roku od 15 dana od dana odluke Povjerenstva rješenje o korištenju javne površine.

XIX.

Na rješenje o korištenju javne površine može se staviti prigovor gradonačelniku Grada Makarske. Odluka gradonačelnika po prigovoru je konačna.

XX.

Ponuditelj koji je ostvario pravo korištenja javnih površina dužan je priložiti ovjerenu bjanko zadužnicu na iznos od 3.000,00 eura, s time da je osoba ovlaštena za zastupanje jamac platac Bjanko zadužnica služi kao instrument osiguranja plaćanja poreza na korištenje javnih površina i udovoljavanju uvjeta natječaja. Grad Makarska ima pravo naplatiti bjanko zadužnicu u slučaju da Ponuditelj ne plati porez na korištenje javne površine ili se tijekom izvršenja rješenja o korištenju javne površine na bilo koji način utvrdi da Ponuditelj svojim bankomatom ne ispunjava zakonom propisane uvjete.

XXI.

Grad Makarska zadržava pravo poništiti javni natječaj bez obrazloženja i pri tome ne snosi nikakvu odgovornost prema ponuditeljima.

XXII.

Ovaj Javni natječaj se sa današnjim danom objavljuje na mrežnim stranicama Grada Makarske [www.makarska.hr](http://www.makarska.hr) te na oglasnoj ploči Grada Makarske.

KLASA: 350-01/23-01/2

URBROJ: 2181-6-05-05-23-2

Makarska, 27.07. 2023. godine

GRADONAČELNIK

dr.sc.Zoran Paunović